Legal Document

Category: 1917

Text:
94. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. 2328 της 23 Ιαν./11 Μαρτ. 1983 (ΦΕΚ Β΄ 101) Οργάνωση και διάρθρωση του Γραφείου Νομικού Συμβούλου του Ελληνικού Οργανισμού Τουρισμού. Έχοντας υπόψη τις διατάξεις: α)Του άρθρ. 3 Ν.Δ. 3864/1958, Ν.Δ. 335/1969 και των άρθρ. 23 και 52 Π.Δ. 884/1976, που προβλέπουν τη σύσταση και λειτουργία Γραφείου Νομικού Συμβούλου του Ε.Ο.Τ. β)Του Νόμ. 1624/1951 και Ν.Δ. 4109/1960, όπως τροποποιήθηκαν με το Ν.Δ. 201/1974, καθώς και του Ν.Δ. 216/1974. γ)Του άρθρ. 10 παρ. 6 και 7 του Νόμ. 1256/82 σε συνδυασμό με το άρθρ. 2 παρ. 10 του Νόμ. 1232/1982 που ορίζουν ότι η οργάνωση και διάρθρωση των Νομικών Διευθύνσεων των Ν.Π.Δ.Δ. θα γίνουν με κοινή απόφαση του Υπουργού Προεδρίας Κυβερνήσεως και του Εποπτεύοντος το Νομικό πρόσωπο Υπουργού και τη μετά τις διατάξεις αυτές υπηρεσιακή ανάγκη οργάνωσης και διάρθρωσης του Γραφείου Νομικού Συμβούλου του Ε.Ο.Τ. δ)Το υπ’ αριθ. 671/1982 Π.Δ. που προβλέπει την οργάνωση των Νομικών Υπηρεσιών της Διοίκησης. ε)Τη με αριθ. 916/40/23.12.82 γνώμη του Διοικητικού Συμβουλίου του Ε.Ο.Τ., αποφασίζουμε: Καθορίζουμε τη διάρθρωση και τις αρμοδιότητες του Γραφείου Νομικού Συμβούλου του Ε.Ο.Τ. καθώς και την υπηρεσιακή κατάσταση των Δικηγόρων που είναι τοποθετημένοι σε οργανικές θέσεις του και απασχολούνται σ’ αυτό, ως εξής: Άρθρ.1.-Το Γραφείο Νομικού Συμβούλου Ε.Ο.Τ., έχει τις παρακάτω αρμοδιότητες: Επιμελείται τη διεξαγωγή των δικών του Οργανισμού σε όλα τα δικαστήρια και ενεργεί ό,τι απαιτείται για τη δικαστική και εξώδικη υπεράσπιση και διεκπεραίωση όλων των δικαστικών υποθέσεων του Οργανισμού. Επίσης γνωμοδοτεί προς τις υπηρεσίες του Οργανισμού σε ερωτήματα που αυτές του υποβάλλουν εγγράφως. Για τα σοβαρότερα από τα έγγραφα ερωτήματα, που αφορούν γενικής φύσης και ευρύτερου νομικού ενδιαφέροντος θέματα, επιλαμβάνεται με απόφαση του Νομικού Συμβούλου η Ολομέλεια του Γραφείου (απ’ όλο το κύριο προσωπικό του) η οποία αποφασίζει κατά πλειοψηφία, ύστερα από υποβολή έγγραφης εισήγησης σ’ αυτή ενός από τα μέλη του, που ορίζεται σαν εισηγητής από το Νομικό Σύμβουλο. Η έγγραφη Γνωμοδότηση της Ολομέλειας υπογράφεται εκτός από το Νομικό Σύμβουλο και από όλα τα μέλη του Γραφείου, που έχουν το δικαίωμα να διατυπώσουν επώνυμα στη Γνωμοδότηση την τυχόν διάφορο γνώμη τους από την πλειοψηφία, σαν γνώμη μειοψηφίας. Σελ. 64,896(β) Τεύχος 1110-Σελ. 32 Οι λοιπές γνωμοδοτήσεις συντάσσονται από το μέλος του Γραφείου, που χειρίζεται το θέμα του ερωτήματος, σε συνεργασία με το Νομικό Σύμβουλο, ο οποίος μπορεί να κάνει τις κατά τη γνώμη του επιβαλλόμενες τροποποιήσεις και συμπληρώσεις. Στις Γνωμοδοτήσεις αυτές μπαίνουν στην πρώτη σελίδα τα στοιχεία του συντάκτη τους, ο οποίος και τις μονογράφει, υπογράφονται δε από το Νομικό Σύμβουλο. Το Γραφείο Νομικού Συμβούλου συνεργάζεται επίσης με τις Υπηρεσίες του Οργανισμού στην κατάρτιση ή επεξεργασία των σχεδίων νόμων, των Κανονισμών και του νομικού μέρους των συμβάσεων ή αποφάσεων του Ε.Ο.Τ. και γενικά κάθε νομικό ζήτημα που αφορά τον Οργανισμό. «Για την ευχερέστερη άσκηση των παραπάνω αρμοδιοτήτων του Γραφείου Νομικού Συμβούλου είναι δυνατή η διάρθρωση τούτου σε Τομείς, που ορίζονται κάθε φορά με απόφαση του Νομικού Συμβούλου, με την οποία καθορίζονται επίσης η σύνθεση του προσωπικού και οι αρμοδιότητες των Τομέων αυτών. Σε κάθε Τομέα προΐσταται Βοηθός Νομικός Σύμβουλος, οριζόμενος επίσης με την ίδια απόφαση, ο οποίος κατανέμει τα προς ενέργεια έγγραφα του Τομέα του μεταξύ του προσωπικού του, παρακολουθεί και εποπτεύει τη διεκπεραίωση των δικαστικών και εξώδικων υποθέσεων του Τομέα του, ενημερώνοντας σχετικά το Νομικό Σύμβουλο και προσυπογράφει μαζί με το συντάκτη τους τις γνωμοδοτήσεις των Δικηγόρων του Τομέα του, τις οποίες θέτει στη συνέχεια υπόψη του Νομικού Συμβούλου, για την υπογραφή τους, απ’ αυτόν, σύμφωνα με την παρ. 2 του άρθρ. 1 της 2328/23.1.1983 απόφασης. Ο Νομικός Σύμβουλος είναι ο συντονιστής του έργου των Τομέων και ο Προϊστάμενος όλου του προσωπικού του Γραφείου, ανεξάρτητα δε από την παραπάνω διάρθρωση του Γραφείου σε Τομείς, μπορεί να αναθέτει προσωπικά σε βοηθό Νομικό Σύμβουλο ή Δικηγόρο του Γραφείου το χειρισμό ή την υπεράσπιση ορισμένης υπόθεσης και την παράταση σε οποιοδήποτε Δικαστήριο. Οι γνωμοδοτήσεις του Γραφείου Νομικού Συμβούλου δε δημιουργούν δικαιώματα υπέρ οποιουδήποτε τρίτου, είναι εμπιστευτικές φύσεως και δε χορηγείται αντίγραφό τους σε τρίτους, παρά μόνο στις υπηρεσίες του Οργανισμού». Η μέσα σε « » διάταξη προστέθηκε από το άρθρο μόνο της Δ.Κ. 27495/4352/24-29 Οκτ. 1985 (ΦΕΚ Β΄ 642) απόφ. Υπ. Προεδρ. της Κυβέρνησης και Εθνικής Οικονομίας 18.Β.α.94 Ελληνικός Οργανισμός Τουρισμού 186 Άρθρ.2.-1.Οι θέσεις του κύριου προσωπικού του Γραφείου Νομικού Συμβούλου, που συστήθηκαν με τις διατάξεις του άρθρ. 3 Ν.Δ. 3864/1958, του Ν.Δ. 335/1969 και του άρθρ. 52 Π.Δ. 884/1976, ορίζονται εφεξής όπως παρακάτω: --Μία θέση Νομικού Συμβούλου, με τις εκάστοτε αποδοχές του Νομικού Συμβούλου της Διοίκησης. Ο τοποθετημένος στη θέση αυτή προΐσταται του Γραφείου Νομικού Συμβούλου. --2 θέσεις βοηθών Νομικών Συμβούλων με τις εκάστοτε αποδοχές του Παρέδρου της Διοίκησης. --7 θέσεις Δικηγόρων με τις εκάστοτε αποδοχές του Δικαστικού Αντιπροσώπου Α΄ ή Β΄ τάξης της Διοίκησης. Οι παραπάνω θέσεις βοηθών Νομικών Συμβούλων και Δικηγόρων ορίστηκαν σε 4 και 5 αντίστοιχα, με την παρ. 1 του άρθρου μόνου της με αριθ. 500764/12/11-12 Ιαν. 1990 (ΦΕΚ Β΄ 11) απ. Υπ. Προεδρ. Κυβ. και Τουρισμού. Σύμφωνα δε με την παρ. 2 άρθρου μόνου της ίδιας απόφασης, οι θέσεις Βοηθών Νομικών Συμβούλων καλύπτονται από τους υπηρετούντες Δικηγόρους στο Γραφείο Νομικού Συμβούλου του ΕΟΤ. 2.Τον Προϊστάμενο του Γραφείου Νομικό Σύμβουλο όταν ελλείπει ή είναι απών ή κωλύεται να ασκήσει τα καθήκοντά του τον αναπληρώνει ο βοηθός Νομικός Σύμβουλος που ορίζεται με απόφαση του Διοικητικού Συμβουλίου του Ε.Ο.Τ. 3.Προσόντα για την κατάληψη των παραπάνω θέσεων ορίζονται: α)Για το Νομικό Σύμβουλο εικοσαετής τουλάχιστον άσκηση δικηγορίας και διορισμός στον Άρειο Πάγο. β)Για τους βοηθούς Νομικού Συμβούλου δεκαπενταετής τουλάχιστον άσκηση δικηγορίας και διορισμός στον Άρειο Πάγο. Η πλήρωση θέσεων του Νομικού Συμβούλου και Βοηθών Νομικών Συμβούλων γίνεται ύστερα από απόφαση του Διοικητικού Συμβουλίου του Ε.Ο.Τ. για την επιλογή του καταλληλότερου και μετά από έγκριση του Υπουργού Προεδρίας Κυβερνήσεως, μη δεσμευομένων να καλύψουν τις θέσεις αυτές με άλλους, εκτός από τους υπηρετούντες στον Ε.Ο.Τ. κατά το χρόνο κενώσεως των θέσεων βοηθών Νομικού Συμβούλου και δικηγόρους, που έχουν τα απαιτούμενα από την απόφαση αυτή προσόντα. (Αντί για τη σελ. 64,8961) Σελ. 64,8961(α) Τεύχος 1110-Σελ. 33 Ελληνικός Οργανισμός Τουρισμού 18.Β.α.94 187 18.Β.α.94 Ελληνικός Οργανισμός Τουρισμού 188 γ)Για τους με τις εκάστοτε αποδοχές Δικαστικού Αντιπροσώπου Α΄ τάξης Δικηγόρους πενταετής άσκησης δικηγορίας τουλάχιστον και διορισμός στο Εφετείο. δ)Για τους με τις εκάστοτε αποδοχές Δικαστικού Αντιπροσώπου Β΄ τάξης Δικηγόρους διετής άσκηση δικηγορίας τουλάχιστον και διορισμός στο Πρωτοδικείο. Ο δικηγόροι αυτοί, μετά τη συμπλήρωση πενταετίας στην άσκηση δικηγορίας και εφόσον διοριστούν στο Εφετείο, λαμβάνουν τις εκάστοτε αποδοχές του Δικαστικού Αντιπροσώπου Α΄ τάξης. Άρθρ.3.-1.Στις προβλεπόμενες από το άρθρ. 2 της παρούσας τακτικές οργανικές θέσεις προσλαμβάνονται με σχέση έμμισθης εντολής και τοποθετούνται, με απόφαση του Διοικητικού Συμβουλίου, εγκρινόμενη με απόφαση του εποπτεύοντος τον Ε.Ο.Τ. Υπουργού Προεδρίας της Κυβέρνησης. Δικηγόροι που έχουν τα προσόντα της παρ. 3 του προηγούμενου άρθρου. Οι δικηγόροι αυτοί χειρίζονται και διεξάγουν τις δικαστικές υποθέσεις του Οργανισμού ως δικαστικοί πληρεξούσιοι αυτού και ενεργούν με την ιδιότητα αυτή όλες τις οριζόμενες πράξεις από το άρθρ. 97 του Κώδικα Πολ. Δικονομίας, χωρίς να απαιτείται σε κάθε περίπτωση ειδική έγκριση ή εξουσιοδότηση του Γενικού Γραμματέα ούτε και του Προέδρου του Διοικητικού Συμβουλίου, όταν πρόκειται για παράστασή τους σε οποιοδήποτε δικαστήριο, ακόμη και στον Άρειο Πάγο ή το Συμβούλιο της Επικρατείας. 2.Οι δικαστικές και εξώδικες υποθέσεις του Οργανισμού στην επαρχία διεξάγονται από δικηγόρους των οικείων Πρωτοδικείων, που διορίζονται σαν πληρεξούσιοι δικηγόροι του Οργανισμού για μια ή περισσότερες υποθέσεις με απόφαση του Γενικού Γραμματέα ύστερα από εισήγηση του Γραφείου Νομικού Συμβούλου και παρίστανται στα δικαστήρια με εξουσιοδότηση του Προέδρου του Διοικητικού Συμβουλίου. Η αμοιβή των πληρεξουσίων Δικηγόρων αυτών καθορίζεται σύμφωνα με τα ισχύοντα εκάστοτε για το ύψος των αμοιβών των πληρεξουσίων δικηγόρων του Δημοσίου στην επαρχία. Η υπεράσπιση των υποθέσεων του Ε.Ο.Τ. στην αλλοδαπή ενεργείται από το κύριο προσωπικό του Γραφείου, το οποίο δύναται να παρίσταται κατά τη συζήτηση ενώπιον των ξένων πάσης κατηγορίας δικαστηρίων μετ’ αλλοδαπού δικηγόρου, οριζομένου με κοινή απόφαση του Προέδρου του Διοικητικού Συμβουλίου και το του Γενικού Γραμματέα του Ε.Ο.Τ., ύστερα από εισήγηση της κατά τόπο αρμόδιας Διεύθυνσης Τουρισμού Εξωτερικού. Άρθρ.4.-Στο Γραφείο Νομικού Συμβούλου λειτουργεί τμήμα Γραμματείας αυτού, στελεχούμενο με το απαραίτητο για την απρόσκοπτη λειτουργία του διοικητικό υπάλληλο προσωπικό, του οποίου προΐσταται επίσης ο Νομικός Σύμβουλος. Στο προσωπικό αυτό περιλαμβάνονται δύο υπάλληλοι του κλάδου ΑΤ μέχρι 5ου βαθμού ως και δύο δακτυλογράφοι. Η Γραμματεία παραλαμβάνει τα προς τον ΕΟΤ επιδιδόμενα με Δικαστικό Επιμελητή έγγραφα και δικόγραφα, τηρεί το πρωτόκολλο και το αρχείο των φακέλλων γνωμοδοτήσεων και λοιπών εγγράφων του Γραφείου, διεκπεραιώνει όλη την αλληλογραφία του Γραφείου, καθαρογράφει και παραβάλλει τα έγγραφα τούτου, έχει την εν γένει επιμέλεια της συντήρησης, του εμπλουτισμού και της κανονικής λειτουργίας της νομικής βιβλιοθήκης του Γραφείου, τηρεί τα σχετικά βιβλία και ασκεί κάθε άλλη αρμοδιότητα σχετικά με τη διεκπεραίωση των παραπάνω καθηκόντων. Άρθρ.5.-Από την έναρξη ισχύος της παρούσας καταργούνται τα άρθρ. 23, 52 και 57 παρ. 3 Π.Δ. 884/1976. Συμβάσεις έμμισθης εντολής με τις οποίες πληρώθηκαν θέσεις του άρθρ. 52 Π.Δ. 884/1976 εξακολουθούν να ισχύουν για τις αντίστοιχες θέσεις του άρθρ. 2 της παρούσας.